Pushin P

Pushin P הוא שיר של הראפרים האמריקאים גאנה ופיוצ'ר בהשתתפות הראפר האמריקאי יאנג ת'אג. השיר יצא לאור ב-7 בינואר 2022, כרצועה השנייה באלבום האולפן השלישי של גאנה, DS4Ever. השיר זכה הצלחה מסחרית וויראלית, ונכנס לעשירייה הפותחת של הבילבורד הוט 100, במקום השביעי. בטקס פרסי גראמי ה-65, הועמד השיר לקטגוריית "שיר הראפ הטוב ביותר". יחד עם צאתו של השיר, הביטוי "pushin P" הפך לטרנד באינטרנט, כשמשתמשי הרשתות החברתיות פרסמו רגשונים כחולים, וההקשר הוא שמשהו הוא "P", או שהוא לא. הוא החל בעקבות פוסטים של גאנה על הביטוי "pushin P" ברשתות החברתיות, קודם לצאתו של השיר, בו אמר כי "P" מייצג את המילה "player" ומשמעותו של הביטוי היא לדחוף חיוביות ו"לשמור על זה אמיתי". שבוע לאחר צאתו של DS4Ever, גאנה שמר על המומנטום של מגמת הפופולריות של הטרנד, ושינה את שם השיר "Pussy Power" בהשתתפות דרייק ל-"P Power". לדברי אריק סקלטון מקומפלקס, אף על פי שהביטוי זכה לפופולריות במיינסטרים בזכות גאנה, הוא היה קיים קודם לכן באזורים אמריקאים כאזור מפרץ סן פרנסיסקו וטקסס במשך שנים. לאחר שכמה מילידי אזור מפרץ סן פרנסיסקו האשימו את גאנה ב"גניבת" המונח, הוא הגיב וטען שאביו הכיר לו את הביטוי. בשבוע של 22 בינואר 2022, "Pushin P" נכנס למקום השביעי במצעד הבילבורד הוט 100, צבר 22.5 מיליון הזרמות ונכנס למקום השני במצעד שירי הסטרימינג. זה שירו הראשון של גאנה שנכנס היישר לעשירייה הפותחת, והשלישי שלו בעשירייה הפותחת במצטבר, לאחר "Drip Too Hard" עם ליל בייבי ו-"Lemonade" עם אינטרנט מאני. בנוסף, זה שירו החמישי של פיוצ'ר והשישי של יאנג ת'אג בעשירייה הפותחת של הבילבורד הוט 100, והשני שלהם ביחד, לאחר "Way 2 Sexy" עם דרייק שהגיע לצמרת המצעד. הווידאו קליפ של השיר יצא לאור ב-12 בינואר 2022 ובוים על ידי קאלב ג'רמייל. בקליפ הראפרים נותנים דוגמאות למשמעות של הביטוי "pushin P", שכן הם נמצאים בתוך מועדון, חנויות יוקרה ואחוזה, כשהם עולים על מטוסים פרטיים ומפילים כמויות גדולות של מזומן במועדון חשפנות. מייקל ספונרה מ-HipHopDX קרא לקליפ "מפואר", וציין כיצד הוא עוקב אחרי השלישייה כשהיא "משתלטת על מסיבת סאות' ביץ', עושה קניות ברובע חנויות המעצבים של מיאמי עם סוכריות על המותן ושופכת קצת לין בלי לדאוג בעולם". בקליפ הופעת קמע של השחקן דמטריוס "ליל מיץ'" פלנורי ג'וניור. מידע על היצירה "Pushin P" באתר מיוזיק בריינז סרג'יו קיטשנס, נייבאדיוס וילבורן, ג'פרי ויליאמס, וזלי גלאס, ג'וק וונג Barilla, Chris (13 בינואר 2022). "Rapper Gunna Gave a Breakdown of What "Pushin P" Means in His New Song of the Same Name". Distractify. נבדק ב-18 בינואר 2022. {{cite web}}: (עזרה) Skelton, Eric (14 בינואר 2022). "What Is P? Pushing P? Gunna's New Phrase, Explained". Complex. נבדק ב-18 בינואר 2022. {{cite web}}: (עזרה) Zidel, Alex (17 בינואר 2022). "Gunna Allegedly Responds To Bay Area "Pushin P" Controversy". HotNewHipHop. נבדק ב-18 בינואר 2022. {{cite web}}: (עזרה) Trust, Gary (18 בינואר 2022). "Adele Holds Atop Billboard Hot 100, Gunna & Future, Gayle Hit Top 10". Billboard. נבדק ב-18 בינואר 2022. {{cite web}}: (עזרה) Yaregal, Bizu (13 בינואר 2022). "Gunna Is "Pushin P" With Future & Young Thug In All-New Visuals - GRM Daily". GRM Daily. נבדק ב-18 בינואר 2022. {{cite web}}: (עזרה) Saponara, Michael (12 בינואר 2022). "Gunna & Young Thug Release 'Pushin P' Video After Getting Kicked Off Private Flight". HipHopDX. נבדק ב-18 בינואר 2022. {{cite web}}: (עזרה) Powell, Jon (13 בינואר 2022). "Gunna, Young Thug, and Future are "pushin P" in new visual". Revolt. נבדק ב-18 בינואר 2022. {{cite web}}: (עזרה)